Osmanthus heterophyllus

Osmanthus heterophyllus Oleaceae familiako zuhaixka hosto-iraunkorra da, jatorriz Asia Ekialdekoa, gorostiaren antza duena. Batez ere aurkitzen da Japonia erdi eta hegoaldean (Honshū, Kyūshū, Shikoku eta Ryukyu uharteak) eta Taiwanen.

 Ezaugarriak 

Zuhaitz txiki edo zuhaixka betiberdea da, 2-8 m garai hazten dena. Azala marroi edo gris-belzkara da, xafla txikitan zartatzen dena landare zaharretan. Hostoak aurkakoak dira, 3-7 cm luze eta 1,5-4 cm zabal, testura larrukararekin, berde ilun distiratsua gainaldean eta hori-berde ahulagoa azpialdean. Ertza osoa da edo 1-4 arantza-itxurako koxkekin alde bakoitzean. Hosto arantzatsu gehienak landare txiki edo gazteetan agertzen dira (belarjaleengandik babesteko) eta ertz osoak landare handi eta helduetan, animalien helmenetik urrun.

Loreak oso lurrintsuak dira, zuriak, lau gingileko korolarekin. Korola hodia 1-2 mm luze da eta gingilak 2,5-5 mm luze. Udazkenean loratzen da. Fruitua drupa oboide more iluna da, 1 cm zabal eta 1,5 cm luze, urrengo udan heltzen dena loratu eta 9 hileraHata Labs Plant Ecology Laboratory: Osmanthus heterophyllus (japonieraz; google translation)Rokko mendiko zuhaitz gida: Osmanthus heterophyllus (japonieraz; google translation)Huxley, A., ed. (1992). New RHS Dictionary of Gardening. Macmillan ..

 Landaketa 
Heskaietan sarri erabiltzen da. Kultibar ugari hautatu dira lorezaintzan erabiltzeko, horien artean 'Aureus', 'Goshiki', 'Purpureus', 'Rotundifolius', eta 'Subangustatus'.

Espeziea hibridatu egin da Osmanthus fragrans espeziearekin, eta emaitza hibrido bat da Osmanthus × fortunei Carr. izenekoa.

 Erreferentziak 

 Kanpo estekak 

Kategoria:Oleaceae
Kategoria:Japoniako flora
Kategoria:1832. urtean deskribatutako taxoiak
Kategoria:1832. urtean deskribatutako landareak